text: 
  På et tidspunkt, hvor der også manglede glød i Olé-sangen, fordi der 
  skete for lidt, så det fik afsmittende virkning på tribunerne, huggede
   han til bolden.
  
  Bom ... sagde det.
  
  Og tyskerne havde fået det chok, de aldrig overvandt.
  
  Målet var den doping, de trætte mænd havde behov for.
  
  Det var det, der skulle til for at " tænde " dynamitten, og med 
  John Jensen som inspirator begyndte danskerne at udfordre tyskerne på 
  deres banehalvdel  -  en spillefacon de ikke er vant til i 
  Bundesligaen, hvor de plejer at få tid og plads i egen zone.
  
  Men den form for presfodbold kræver kræfter.
  
  Og dem var der ikke mange tilbage af i det danske kollektiv, der i 
  perioder måtte slippe grebet, så tyskerne fik sat gang i deres 
  opslidende omend forudsigelige tempospil.
  
  Men det var til at se:
  
  Kunne danskerne klare belastningen og sætte de rådvilde modstandere 
  under pres, kunne kampen vindes.
  
  
  
  